એનઆરજી ડેસ્કઃ ભારતમાંથી દર વર્ષે લાખો લોકો દુબઇ અથવા યુએઇમાં જોબ માટે જાય છે. ઘણીવાર એવા રિપોર્ટ્સ આવે છે કે, અહીં તેઓની સેલેરીમાં ઘટાડો કર્યો અથવા કંપની અનેક મહિનાઓ સુધી સેલેરી આપ્યા વગર જ કામ કરાવી રહી છે. ઘણીવાર તો જે-તે વ્યક્તિના દસ્તાવેજ સુદ્ધાં છીનવી લીધા હોવાના સમાચારો સામે આવે છે. સામાન્ય ધારણા એવી બની ગઇ છે કે, દુબઇમાં તો ખાસ ધ્યાન રાખીને જોબ કરો નહીં તો તમારી સાથે કંઇ પણ થઇ શકે છે. જો કે, એવું નથી. અહીંની સરકાર પોતાના ત્યાં કામ કરતા વિદેશી નાગરિકોને કેટલાંક અધિકારો પણ આપે છે. જો તમે યુએઇની કોઇ પણ ફર્મમાં કામ કરી રહ્યા છો તો કંપની તમારો સેલેરી તમારી ઇચ્છા વિરૂદ્ધ ઘટાડી નથી શકતી.